CELEX: 32008R0438
Language: da
Date: 2008-05-21 00:00:00
Title: Kommissionens forordning (EF) nr. 438/2008 af 21. maj 2008 om annullering af registreringen af visse betegnelser i registret over beskyttede oprindelsesbetegnelser og beskyttede geografiske betegnelser (Löwensteiner Mineralquelle (BOB), Bad Niedernauer Quelle (BOB), Kisslegger Mineralquelle (BOB), Teinacher Mineralquellen (BOB), Lieler Quelle (BOB), Gemminger Mineralquelle (BOB) og Überkinger Mineralquellen (BOB))

22.5.2008   
            
            
               DA
            
            
               Den Europæiske Unions Tidende
            
            
               L 132/14
            
         
      KOMMISSIONENS FORORDNING (EF) Nr. 438/2008
   af 21. maj 2008
   om annullering af registreringen af visse betegnelser i registret over beskyttede oprindelsesbetegnelser og beskyttede geografiske betegnelser (Löwensteiner Mineralquelle (BOB), Bad Niedernauer Quelle (BOB), Kisslegger Mineralquelle (BOB), Teinacher Mineralquellen (BOB), Lieler Quelle (BOB), Gemminger Mineralquelle (BOB) og Überkinger Mineralquellen (BOB))
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 12, stk. 1, og
   ud fra følgende betragtninger:
   
               (1)
            
            
               I overensstemmelse med artikel 12, stk. 2, andet afsnit, og artikel 17, stk. 2, i forordning (EF) nr. 510/2006 er Tysklands ansøgninger om annullering af registreringen af betegnelserne »Löwensteiner Mineralquelle«, »Bad Niedernauer Quelle«, »Kisslegger Mineralquelle«, »Teinacher Mineralquellen«, »Lieler Quelle«, »Gemminger Mineralquelle« og »Überkinger Mineralquellen« blevet offentliggjort i Den Europæiske Unions Tidende
                   (2).
            
         
               (2)
            
            
               Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør registreringen af disse betegnelser derfor annulleres.
            
         
               (3)
            
            
               På baggrund af disse oplysninger bør betegnelserne derfor udgå af registret over beskyttede oprindelsesbetegnelser og beskyttede geografiske betegnelser.
            
         
               (4)
            
            
               Foranstaltningerne i denne forordning er i overensstemmelse med udtalelse fra Den Stående Komité for Beskyttede Geografiske Betegnelser og Beskyttede Oprindelsesbetegnelser —
            
         UDSTEDT FØLGENDE FORORDNING:
   Artikel 1
   Registreringen af betegnelserne i bilaget til denne forordning annulleres hermed.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. maj 2008.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 93 af 31.3.2006, s. 12. Ændret ved forordning (EF) nr. 1791/2006 (EUT L 363 af 20.12.2006, s. 1).
   
      (2)  EUT C 194 af 22.8.2007, s. 18 (Löwensteiner Mineralquelle), EUT C 194 af 22.8.2007, s. 19 (Bad Niedernauer Quelle), EUT C 194 af 22.8.2007, s. 20 (Kisslegger Mineralquelle), EUT C 195 af 23.8.2007, s. 13 (Teinacher Mineralquellen), EUT C 195 af 23.8.2007, s. 14 (Lieler Quelle), EUT C 195 af 23.8.2007, s. 15 (Gemminger Mineralquelle) og EUT C 195 af 23.8.2007, s. 16 (Überkinger Mineralquellen).
   
      BILAG
      Fødevarer, der er opført i bilag I til forordning (EF) nr. 510/2006:
      
                  Kategori 2.2.
               
               
                  
                     Naturligt mineralvand og kildevand
                  
               
            TYSKLAND
      Löwensteiner Mineralquelle (BOB)
      Bad Niedernauer Quelle (BOB)
      Kisslegger Mineralquelle (BOB)
      Teinacher Mineralquellen (BOB)
      Lieler Quelle (BOB)
      Gemminger Mineralquelle (BOB)
      Überkinger Mineralquellen (BOB)